 ΚΑΛΛΙΘΕΑ 12/10/2025

Αρ.Πρωτ. **55424**/13-10-25

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ

ΔΗΜΟΣ ΚΑΛΛΙΘΕΑΣ

ΑΝΤΙΔΗΜΑΡΧΟΣ ΠΟΛΙΤΙΣΜΟΥ, ΠΑΙΔΕΙΑΣ & ΝΕΑΣ ΝΕΑΣ ΓΕΝΙΑΣ ΠΡΟΣ

ΑΡΜΟΔΙΑ : Γραφείο Αντιδημάρχου τον Πρόεδρο του

Ταχ. Δ/νση : Φιλαρέτου 108, Καλλιθέα, 176 76 Δημοτικού Συμβουλίου

e-mail :antidimarxospolitismou@kallithea.gr

Τηλέφωνο : 210 9570001

**Θέμα:** Εισήγηση για τον προσωρινό ορισμό άμισθου Καλλιτεχνικού Διευθυντή του Δημοτικού Ωδείου Καλλιθέας «Οδυσσέας Δημητριάδης», λόγω επείγουσας ανάγκης λειτουργίας του Ωδείου για το σχολικό έτος 2025-2026.

Σε συνέχεια της από **55353/12-10-25** εισήγησης της Αναπληρώτριας Προϊσταμένης του Δημοτικού Ωδείου Καλλιθέας, με την οποία τεκμηριώνεται η ανάγκη προσωρινής ανάθεσης καθηκόντων Καλλιτεχνικού Διευθυντή η οποία έχει όπως παρακάτω:

«Έχοντας υπόψη,

1. Το **Π.Δ. 524/1980 (ΦΕΚ Α΄ 134)** «Περί καθορισμού της διαδικασίας επιλογής και πρόσληψης Καλλιτεχνικών Διευθυντών Ωδείων».
2. Η υπ’ αριθμ. **522/2018 (ΑΔΑ: 7ΜΤΩΩΕΚ-Ξ25)** απόφαση του Δημοτικού Συμβουλίου Καλλιθέας, περί έγκρισης του Κανονισμού Λειτουργίας του Δημοτικού Ωδείου Καλλιθέας «Οδυσσέας Δημητριάδης» και ειδικότερα στα άρθρα:

* **Α.II.1** στο οποίο αναφέρεται: *«II. Το Καλλιτεχνικό τμήμα του Δημοτικού Ωδείου αποτελεί το Εκπαιδευτικό προσωπικό αποτελούμενο από τον Καλλιτεχνικό Διευθυντή, τους Καθηγητές, τους Δασκάλους & τους Επιμελητές του Δημοτικού Ωδείου. Ο Καλλιτεχνικός Διευθυντής έχει την ευθύνη της εκπαιδευτικής λειτουργίας του, επιλαμβάνεται όλων των καλλιτεχνικών και εκπαιδευτικών θεμάτων, προΐσταται του εκπαιδευτικού προσωπικού και ουδείς επιτρέπεται να επεμβαίνει, καθ' οιονδήποτε τρόπο στα εκπαιδευτικά καθήκοντα όπως και στου λοιπού διδακτικού προσωπικού του Ιδρύματος (Β.Δ. 16/66 άρθ.18).»* &
* **Α.II.2** στο οποίο αναφέρεται: «*1. Το Εκπαιδευτικό προσωπικό του Ωδείου αποτελείται από τον Καλλιτεχνικό Διευθυντή, τους Καθηγητές, τους Δασκάλους και τους Επιμελητές (Β.Δ. 16/66 άρθ. 14 παρ. 1). 2. Η πρόσληψη του Εκπαιδευτικού Προσωπικού γίνεται με ευθύνη της Δημοτικής Αρχής σύμφωνα με το ισχύον κάθε φορά νομοθετικό πλαίσιο.3. Τα τυπικά προσόντα του εκπαιδευτικού προσωπικού του Δημοτικού Ωδείου καθορίζονται από το ισχύον κάθε φορά νομοθετικό πλαίσιο. (Β.Δ. 16/66 άρθ. 16) …. 6. Το εκπαιδευτικό προσωπικό είναι υποχρεωμένο να ακολουθεί το εκπαιδευτικό πρόγραμμα του Ωδείου όπως αυτό διαμορφώνεται και εγκρίνεται από την Καλλιτεχνική Διεύθυνση του Δημοτικού Ωδείου. …… 8. Το εκπαιδευτικό προσωπικό εκπροσωπείται σε οποιαδήποτε εκπαιδευτική & καλλιτεχνική ενέργειά του από τον Καλλιτεχνικό Διευθυντή του Ωδείου. 9. Το εκπαιδευτικό προσωπικό απευθύνεται στην διοίκηση του Τμήματος για οποιοδήποτε θέμα, ιεραρχικά μέσω του Καλλιτεχνικού Διευθυντή του ή διά του οριζόμενου παρά αυτού εκπροσώπου του.»*
* **Α.II.3** στο οποίο αναφέρεται: «*Ο Καλλιτεχνικός Διευθυντής έχει κάθε αρμοδιότητα που του εκχωρείται από τον Νόμο: 1. Ορίζεται με απόφαση του Δ.Σ. έως 25/9 σύμφωνα με το ισχύον νομικό πλαίσιο για τα τυπικά προσόντα της θέσης αυτής (Β.Δ. 16/66 άρθ. 15 παρ.1 και άρθ. 14 παρ.2). 2. Μελετά και εισηγείται για κάθε ζήτημα εκπαιδευτικής και καλλιτεχνικής φύσης που αφορά το Ωδείο, για όλα τα θέματα αρμοδιότητάς του. 3. Συνεργάζεται και ενημερώνει την Διεύθυνση Πολιτισμού για θέματα αρμοδιότητάς του. 4. Κατά την έναρξη του Σχολικού έτους ο Καλλιτεχνικός Διευθυντής καταθέτει στην Διεύθυνση Πολιτισμού το ετήσιο εκπαιδευτικό πρόγραμμα του Δημοτικού Ωδείου ανά Σχολή και καλλιτεχνικό σχήμα προς έγκριση από το Δ.Σ. 5. Κατά τη λήξη του Σχολικού έτους υποβάλλει τον απολογισμό των πεπραγμένων του έτους με πρόβλεψη αναγκών για το επόμενο. 6. Ο Καλλιτεχνικός Διευθυντής είναι ο τελικός υπεύθυνος για την οργάνωση και υλοποίηση του εκπαιδευτικού καθώς και του καλλιτεχνικού προγράμματος του Δημοτικού Ωδείου. 7. Επικοινωνεί με το Υπ. Πολιτισμού, τις Διευθύνσεις Εκπαίδευσης και επιμελείται τα έγγραφα της αρμοδιότητάς του. 8. Εισηγείται στην Διεύθυνση Πολιτισμού τον αριθμό του διδακτικού και επικουρικού προσωπικού λαμβάνοντας υπόψη τις ανάγκες του Ωδείου και υπό τον περιορισμό πάντοτε ότι το ανώτατο όριο ωρών διδασκαλίας για κάθε διδάσκοντα δεν μπορεί να είναι ανώτερο των 30 ωρών ήτοι 40 εκπαιδευτικών ωρών κατά εβδομάδα. (ΒΔ 16/76 άρθ. 14 παρ. 2). 9. Η οργάνωση των μαθημάτων, οι ώρες και ο χρόνος διδασκαλίας αποτελεί αρμοδιότητα και ευθύνη του Καλλιτεχνικού Διευθυντή στο πλαίσιο των προβλεπόμενων από το ισχύον κάθε φορά νομοθετικό πλαίσιο. 10. Έχει την ευθύνη του προγραμματισμού, σε συνεργασία με το ΥΠ.ΠΟ. και το εκπαιδευτικό προσωπικό, της διοργάνωσης και του καθορισμού των ημερομηνιών των εξετάσεων, της συγκρότησης εξεταστικών επιτροπών και μεριμνά για την έγκαιρη υποβολή των μαθητολογίων στο ΥΠ.ΠΟ. 11. Έχει την ευθύνη, προγραμματίζει και καταρτίζει τα προγράμματα διδασκαλίας, της διδακτέας ύλης και της διοργάνωσης των μαθημάτων. 12. Εγκρίνει, συντονίζει και εποπτεύει την υλοποίηση των εκπαιδευτικών προγραμμάτων και κατανέμει τους μαθητές στους διδάσκοντες. 13. Καταρτίζει το ωρολόγιο πρόγραμμα διδασκαλίας και το θέτει υπόψη του Διοικητικού Τμήματος το οποίο είναι αρμόδιο για την παρακολούθησή του. Τυχόν έκτακτες μεταβολές στο πρόγραμμα αυτό τίθενται υπόψη της διοικητικής υπηρεσίας του Τμήματος του Ωδείου επαρκώς αιτιολογημένες. 14. Επιβλέπει και αξιολογεί διαρκώς τους διδάσκοντες με γνώμονα τη σωστή και ποιοτική λειτουργία του Ωδείου. 15. Ελέγχει την εργατικότητα και την απόδοση του εκπαιδευτικού προσωπικού δίνοντας τις κατάλληλες οδηγίες. 16. Μεριμνά για την τήρηση των όρων διδασκαλίας. 17. Εισηγείται στην Διεύθυνση Πολιτισμού την δημιουργία νέων τμημάτων ή δραστηριοτήτων με την πρόβλεψη του απαιτούμενου τεχνικού εξοπλισμού*.»

1. Το **Β.Δ. 16/1966 (ΦΕΚ Α΄ 7)** «*Περί ιδρύσεως ιδιωτικών μουσικών ιδρυμάτων*», όπως τροποποιήθηκε με το **Ν. 299/1976** στο **άρ.3** **παρ.2** του οποίου ορίζεται ότι το Β.Δ. «ι*σχύει δι’ άπαντα τα λειτουργούντα εν Ελλάδι μουσικά εκπαιδευτικά ιδρύματα, πλην του Κρατικού Ωδείου Θεσσαλονίκης*» και συγκεκριμένα το **άρ.15** του εν λόγω Β.Δ., όπως τροποποιήθηκε με το **άρ.10 παρ.13α** του **Ν.3207/03**, **ΦΕΚ Α’ 302**, και το **άρ.41** **παρ.2 του ν.1597/86, ΦΕΚ Α’68,** σύμφωνα με το οποίο: «*'Αρθρο 15: 1. Προσόντα Διευθυντού ορίζονται: α. Ιδιωτικού Ωδείου, Ιδιωτικής Μουσικής Σχολής ή Παραρτήματος αυτών: Δίπλωμα σύνθεσης ή πιάνου ή οργάνου συμφωνικής ορχήστρας ή κλασικής κιθάρας ή μονωδίας μαζί με πτυχίο φυγής και δεκαετής τουλάχιστον διδακτική προϋπηρεσία στα ως άνω εκπαιδευτήρια ή δίπλωμα πιάνου ή οργάνου συμφωνικής ορχήστρας ή κλασικής κιθάρας ή μονωδίας και δεκαετής τουλάχιστον συναφής καλλιτεχνική σταδιοδρομία, που αποδεικνύεται με παραστατικά στοιχεία, που αφορούν ρεσιτάλ ή σύμπραξη με ορχήστρες ως σολίστ. Ο τίτλος σπουδών μπορεί να προέρχεται: i) από το Κρατικό Ωδείο Θεσσαλονίκης ή αναγνωρισμένο Ωδείο ή Μουσική Σχολή της ημεδαπής, ii) από Ανώτατο Εκπαιδευτικό Ίδρυμα ή Ανώτερη Σχολή χώρας κράτους μέλους της Ευρωπαϊκής Ένωσης, iii) από Ανώτατο Εκπαιδευτικό Ίδρυμα ή Ανώτερη Σχολή χώρας εκτός Ευρωπαϊκής Ένωσης με αναγνωρισμένη ισοτιμία.*»
2. Την **ΑΔΣ 276/2024** περί Ορισμού άμισθου Καλλιτεχνικού Διευθυντή στο Δημοτικό Ωδείο «Οδυσσέας Δημητριάδης» η οποία είχε ισχύ μέχρι 25/9/2025.
3. Το γεγονός ότι μέχρι την ολοκλήρωση της διενέργειας προκήρυξης για πρόσληψη έμμισθου καλλιτεχνικού διευθυντή του Δημοτικού Ωδείου σύμφωνα με το αίτημα προς το ΑΣΕΠ με αριθ. πρωτ. **32056/17-6-2025** περί χορήγησης βεβαίωσης για τη σύναψη Σύμβασης Μίσθωσης Έργου ( ΣΜΕ) Καλλιτεχνικού Διευθυντή.

Λόγω του ότι όλες οι απαιτούμενες διοικητικές διαδικασίες για την πρόσληψη Καλλιτεχνικού Διευθυντή με σύμβαση μίσθωσης έργου έχουν ήδη ολοκληρωθεί από τις υπηρεσίες του Δήμου και η καθυστέρηση έκδοσης της σχετικής προκήρυξης οφείλεται αποκλειστικά σε έξω δημοτικούς παράγοντες (Αποκεντρωμένη Διοίκηση, ΑΣΕΠ κ.λπ.), διαμορφώνεται **επείγουσα ανάγκη** να ληφθεί η σχετική απόφαση του Δημοτικού Συμβουλίου ως έκτακτο θέμα, προκειμένου να διασφαλιστεί η απρόσκοπτη έναρξη της σχολικής χρονιάς, η οποία ενδεικτικά ορίζεται περί τα τέλη Σεπτεμβρίου.

Η μη έγκαιρη λήψη απόφασης θα συνεπάγονταν αδυναμία λειτουργίας του Δημοτικού Ωδείου, καθώς δεν θα υφίσταται αρμόδιο πρόσωπο για την κατάρτιση του ωρολογίου προγράμματος, την εποπτεία, βεβαίωση του διδακτικού έργου και την τήρηση των υποχρεώσεων του ιδρύματος έναντι του Υπουργείου Πολιτισμού, όπως προβλέπεται από το ισχύον νομικό πλαίσιο (Β.Δ. 16/1966 και άρθρο Α.II.3 του Κανονισμού Λειτουργίας του Ωδείου).

Κατόπιν της ανωτέρω σχετικής νομοθεσίας προτείνεται, **μέχρι την ολοκλήρωση της διαδικασίας πρόσληψης** του Καλλιτεχνικού Διευθυντή με σύμβαση μίσθωσης έργου, για το σχολικό έτος 2025-2026 **να οριστεί προσωρινά αμίσθως Καλλιτεχνικός Διευθυντής** του Δημοτικού Ωδείου Καλλιθέας, **ένας εκ των υπηρετούντων καθηγητών** που διαθέτει τα απαιτούμενα από το νόμο προσόντα.

Ο προσωρινός αυτός ορισμός δεν συνεπάγεται καμία οικονομική επιβάρυνση για τον προϋπολογισμό του Δήμου και αποσκοπεί αποκλειστικά στη **διασφάλιση της απρόσκοπτης και νόμιμης λειτουργίας** του Δημοτικού Ωδείου έως την ολοκλήρωση της διαδικασίας πρόσληψης Καλλιτεχνικού Διευθυντή μέσω ΣΜΕ .»

Η παραπάνω εισήγηση της Υπηρεσίας τεκμηριώνει πλήρως το νομικό και λειτουργικό πλαίσιο της ανάγκης προσωρινού ορισμού Καλλιτεχνικού Διευθυντή, καθώς και τον επείγοντα χαρακτήρα του θέματος, προκειμένου να διασφαλιστεί η απρόσκοπτη και νόμιμη λειτουργία του Δημοτικού Ωδείου.

Με δεδομένη την πίεση χρόνου για την ολοκλήρωση της διαδικασίας πρόσληψης μέσω ΑΣΕΠ και την ανάγκη συνέχειας του εκπαιδευτικού έργου, προτείνω προς το Δημοτικό Συμβούλιο:

Λαμβάνοντας υπόψη ότι η διαδικασία πρόσληψης Καλλιτεχνικού Διευθυντή με σύμβαση μίσθωσης έργου βρίσκεται σε τελικό στάδιο, ενώ η καθυστέρηση έκδοσης της σχετικής προκήρυξης οφείλεται αποκλειστικά σε υπηρεσίες εκτός Δήμου (Αποκεντρωμένη Διοίκηση, ΑΣΕΠ), καθίσταται αναγκαία η άμεση κάλυψη της θέσης ώστε να εξασφαλιστεί η ομαλή έναρξη και λειτουργία του διδακτικού προγράμματος.

Ενόψει της απουσίας χρόνου για σύγκληση επιτροπής προτάσεων και με γνώμονα τη συνέχεια και τη σταθερότητα της λειτουργίας του Ωδείου, προτείνεται ο προσωρινός ορισμός του **κ. Μαστοράκη**, υπηρετούντος καθηγητή του Ωδείου, ο οποίος διαθέτει τα προβλεπόμενα από το Β.Δ. 16/1966 προσόντα, έχει ασκήσει με επιτυχία καθήκοντα Καλλιτεχνικού Διευθυντή κατά το προηγούμενο σχολικό έτος και έχει ήδη ανανεώσει τη σύμβασή του ως ΙΔΟΧ για το τρέχον έτος.

Ο προτεινόμενος καθηγητής έχει ήδη ενημερωθεί σχετικά και **έχει εκφράσει τη συναίνεσή του να αναλάβει τα καθήκοντα άμισθα**, εφόσον η πρόταση εγκριθεί από το Δημοτικό Συμβούλιο.

Η εισήγηση προτείνεται να εξεταστεί **ως έκτακτο θέμα** στο Δημοτικό Συμβούλιο, λόγω του περιορισμένου χρόνου έως την ολοκλήρωση της διαδικασίας πρόσληψης και της ανάγκης να διασφαλιστεί η αδιάλειπτη λειτουργία του Ωδείου.

Η προτεινόμενη ρύθμιση δεν συνεπάγεται καμία δαπάνη εις βάρος του προϋπολογισμού του Δήμου Καλλιθέας.

**Ο Αντιδήμαρχος Πολιτισμού, Παιδείας & Νέας Γενιάς**

**Γεώργιος Γερολυμάτος**

Κοιν/ση:

* Γρ. Δημάρχου
* Γρ. Γενικού Γραμματέα
* Δ/νση Διοικητικών Υπηρεσιών
* Δ/νση Οικονομικών Υπηρεσιών
* Τμήμα Ωδείου